River Creek Jasper Niobium Post Earrings - Naturally Nickel-Free
Earthy Post Earrings All the Earrings Wire Work Rainbows & Colors Petite Picks Gifts Under $50 Man sterf toe motor, trok bots | Maroela Media
Man sterf toe motor, trok bots
Een man is dood en vier ander mense beseer nadat ŉ motor en ŉ vragmotor Maandagmiddag op die N12 ongeveer 40 km buite Kimberley in die Noord-Kaap gebots het.
Russel Meiring, woordvoerder van ER24, het gesê met paramedici se aankoms op die toneel het hulle die wrakke van die twee voertuie in die middel van die pad gevind. “Die motor het omvattende skade in die botsing opgedoen en die liggaam van ŉ man, vermoedelik in sy 30’s, was steeds in die wrak vasgekeer,” het hy gesê.
Volgens Meiring het die man reeds aan sy veelvuldige beserings beswyk en daar was niks wat vir hom gedoen kon word nie. “Vier ander mense op die toneel was ook beseer. Een van hulle, ŉ vrou, was in ŉ kritieke toestand, terwyl die ander drie net geringe beserings opgedoen het,” het hy gesê.
“Die kritiek beseerde pasiënt is op die toneel gestabiliseer voordat sy en die ander beseerdes na ŉ hospitaal in Kimberley gehaas is.” Die vragmotorbestuurder was ongedeerd.
Panayiotou-moordsaak: Polisieman gepols oor ‘getuie se aanranding’
Video: Gay ouers vier surrogaat-drieling
Iemand het dalk ,soos die algemene praktyk op ons paaie nou is,’n kans gevat en toe werk dit die keer nie.Maar daar kan ‘n ander oorsaak ook wees.Ons simpatie is met die oorledene se familie en sterkte aan die beseerdes.Min mense besef watter erge nagevolge beserings in ‘n motor ongeluk ‘n mens gee.Meeste mense is nooit weer dieselfde nie.
Hierdie is maar net nog ‘n resultaat van padreëls wat geignoreer word. Op die paaie sien jy kort kort bestuurders wat oor sperstrepe verbysteek, meestal met sterk voertuie waarvan die bestuurders kwansuis MOET vinnig ry om hulle motors se krag te wys. Die vraag kom altyd by my op of hulle wysheid so oorheers word deur hulle ego, of is dit bloot ongedissiplineerdheid?